runetrust/blame-folketinget-dk huggingface dataset:
Eva Flyvholm (EL), 2020-05-26:
For mig at se er problemet med de irakiske sikkerhedsstyrker lige nu, at de ikke kan finde ud af at overholde menneskerettighederne, der er stadig væk massive problemer med tortur i fængslerne, de er mange gange blevet associeret med drab på fredelige demonstranter, og i øvrigt er der også en lang række af de her Iranstøttede shiamilitser, som er meget, meget tæt involveret i de irakiske sikkerhedsstyrker.
Rasmus Prehn (S), 2009-02-17:
Fra socialdemokratisk side så vi sådan set gerne nogle helt klare pejlemærker for henholdsvis input og outcome for landets kommuner, så vi kan få forenklet den såkaldte procesregulering og komme i gang med at sikre en række helt grundlæggende velfærdsrettigheder, men dette forslag lugter desværre langt væk af øget bureaukrati og øget procesregulering.
Ellen Trane Nørby (V), 2018-01-11:
Jeg forstår det godt, og jeg anerkender også hensigten bag forslaget, og vi er sådan set også enige om målet, nemlig at børn og unge ikke skal ryge, og det er sådan set også det, som regeringen netop med vores ambitiøse målsætning om at få Danmarks første røgfrie generation i 2030, altså en ambition om, at ingen børn og unge skal ryge i Danmark i 2030 – en målsætning, som deles af både Kræftens Bekæmpelse, Hjerteforeningen og mange andre – arbejder henimod.
Josephine Fock (ALT), 2018-03-13:
Og på baggrund af det er vi i Alternativet positive over for at give den her vidneudelukkelsesbeskyttelse til de her særlige rådgivere. Lovforslaget indeholder så også – for det andet – et forslag om, at ansøgning om fri proces fremover skal indgives digitalt til Civilstyrelsen, og den her del af lovforslaget støtter vi også.
Karen Hækkerup (S), 2014-03-14:
Jeg hører ikke forslagsstillerne kræve, at udlændinge med opholdstilladelse i Danmark og danske statsborgere, der også mistænkes for at ville begå kriminalitet, eller som har begået kriminalitet og allerede har udstået deres straf, også skal udstyres med fodlænker for at forebygge kriminalitet, og jeg tror da heller ikke, det er vejen frem.
Charlotte Broman Mølbæk (SF), 2021-11-23:
Som det tidligere er blevet nævnt i den her sal, har vi jo før gjort forsøget, hvor vi fandt ret mange penge at sende ud til kommunerne til netop at styrke indsatsen ude i daginstitutionerne for at få flere voksne og give lidt mere nærvær og tid til det vigtige pædagogiske arbejde.
Søren Kolstrup (EL), 2001-05-21:
Men kan den radikale ordfører ikke bekræfte, at man, i og med at man foretager en investering, binder sine valgmuligheder? I bedste fald kan det jo være, at nogle enkelte store svinebaroner kan finde en lidt bedre form for dyrevelfærd, men man binder sine valgmuligheder, og vi ser, at der bliver stadig flere ansøgninger, der går igennem til udbygning med svin.
Katrine Robsøe (RV), 2022-02-23:
I lyset af, at EVA’s evaluering af 7-trinsskalaen udkom i januar 2019, og at den nedsatte ekspertgruppe, der så på mulige ændringer, udkom med deres rapport i september 2020, hvornår forventer ministeren så at indkalde til forhandlinger med henblik på at ændre karakterskalaen?
Morten Messerschmidt (DF), 2007-01-16:
EU skal ikke på medlemsstaternes vegne føre dialog med den islamiske kultur, men derimod anerkende, at ethvert anliggende i denne henseende hører hjemme i medlemsstaterne, ligesom tanken om, at EU skal give fondsmidler til de nordafrikanske lande, må afvises, så længe landene afholder sig fra at gennemføre de nødvendige reformer til at sikre demokrati, kvinders ligestilling og ytringsfrihed.«
Mette Thiesen (DF), 2025-05-02:
Men vi kommer ikke til nogen sinde at støtte, at man laver børnekønsskifte, at man bare kan skifte sit sygesikringsbevis, sit cpr-nummer efter forgodtbefindende, og jeg synes også, at det er meget, meget underligt, at man ikke vil anerkende kønsdysfori som en psykisk lidelse, men at man stadig væk mener, at det stadig skal være i det offentlige behandlingssystem.
Johan Lund Olsen (IA), 2014-12-17:
Jeg er derfor rigtig glad for, at den danske regering er enig med os i denne betragtning, og for, at der på finansloven nu bliver afsat øremærkede midler til integrationsindsatsen, nemlig 4 mio. kr. i 2015 og 4 mio. kr. i 2016.
Knud Erik Kirkegaard (KF), 1998-04-28:
For denne belønningsordning var jo indeholdt i den tidligere arbejdsministers tilsvarende forslag fra sidste samling. Ideelt set er det naturligvis beklageligt, at arbejdsministeren har opgivet at få denne bestemmelse med i forslaget, men i Det Konservative Folkeparti har vi forståelse for de vanskeligheder med at finde frem til en ordning, der kan fungere i det pulserende virksomhedsliv, som har fået ministeren til i hvert fald foreløbig at opgive tanken.
Margrethe Vestager (RV), 2005-06-02:
Det, som derudover er helt centralt, og som vi dog glæder os over også findes i V's og K's og DF's forslag til vedtagelse, er, at kampen mod terror og kampen mod spredning af masseødelæggelsesvåben stadig væk ses i lyset af menneskerettighederne og har det som grundlag.
Henrik Høegh (V), 2010-04-08:
Sammensætningen af fondsbestyrelserne blev dengang gjort bredere, ved at der blev givet mere plads til repræsentanter for forskningsrådene, Arbejderbevægelsens Erhvervsråd og Forbrugerrådet, altså de såkaldte offentlige interesser, og ved at der blev strammet betydeligt op på, hvor stor en andel af pladserne i en bestyrelse en enkelt branche eller organisation kunne besætte.
Torben Hansen (S), 2007-02-22:
Men vores udgangspunkt er helt grundlæggende, at det snit, der er lavet omkring bymidterne, byerne, bysamfundene og de 40.000, er det, der helt overordnet også vil sikre den socialdemokratiske indgangsvinkel til det her: at sikre bymidterne, at sikre en decentral detailhandelsstruktur ude på landet og at sikre den trafikale tilgængelighed.
Frank Aaen (EL), 2001-06-01:
Hvis jeg har gjort grin med noget, så har jeg gjort grin med Folketinget og med regeringen, fordi man åbenbart i en eller anden form for jeg-ved-ikke-hvad ikke tør tage et problem åbent op, fordi det kunne opfattes som en kritik af kongehuset. Der er jo ikke anden begrundelse. At man i 30 år har vidst, at man ikke havde en lovhjemmel, og så ikke engang turde sige det åbent og ikke
Christian Wedell-Neergaard (KF), 2005-12-14:
Når man rører ved ting, som har en fundamental betydning, skal der være en lang indkøringsperiode, og det vil sige, at folk, som er over 50 år, slet ikke bliver berørt, at folk under 50 år kun bliver delvis berørt, og at folk under 40 år bliver yderligere berørt.
Lise von Seelen (S), 2010-01-27:
Jeg vil gerne spørge, om ministeren gør sig overvejelser om at lave en status over, hvordan det har været i forbindelse med den her kolde vinter, netop fordi vi skulle have et beredskab, som skulle have en varighed, som mit spørgsmål handler om, så vi ikke står i en situation, hvor der bliver panik, fordi vejret udarter sig og er rigtig koldt, meget koldere, end det har været i mange år.
Jacob Jensen (V), 2007-05-25:
Der skal fra Venstres side ikke være nogen tvivl om – og det var også det, jeg indikerede under førstebehandlingen – at vi for så vidt også er positive over for at anlægge et dobbeltspor vel at mærke på hovedstrækningen, men vi synes i øvrigt, at det er fornuftigt, at man ser de her store anlæg i en større sammenhæng, så vi ikke sådan drypvis rundtomkring begynder at lave noget, som skal række mange år og mange generationer frem i tiden.
Jens Hald Madsen (V), 1999-12-07:
Nu er vi færdige med erhvervslejeloven, lad os gå i gang med den private lejelovgivning og få blødt den op, så vi kan få frit udbud og fri efterspørgsel, og man kan få lejeindtægter, som svarer til det, det koster at have en ejendom.
Kristian Thulesen Dahl (DF), 2020-06-22:
Og der er mange, der i hvert fald har stillet os det spørgsmål, for når man så ser en muslimsk begravelse, Yahya Hassan, er der hundredvis af folk, der er samlet, og går tætpakket ved den begravelse, samtidig med at man siger, at der maksimalt må komme f.eks. 25 til en kristen begravelse.
Per Stig Møller (KF), 2009-11-12:
Det gør sig gældende for forslagene om havovervågning, etablering af en maritim indsatsenhed, nordisk samarbejde om arktiske spørgsmål, som jeg vil vende tilbage til senere, og selvfølgelig også etablering af en katastrofeenhed, hvor vi har brug for flere, der er med, hvor det er relevant.
Marianne Bigum (SF), 2025-05-16:
Siden har vi udmøntet midler fra klimatilpasningsplan 1 og lavet en aftale om terrænnært grundvand, som giver spildevandsselskaberne mulighed for at investere i fælles løsninger, så vi kan sikre hele byområder, og som vil hjælpe omkring 450.000 bygninger med det terrænnære grundvand.
Margrethe Vestager (RV), 2006-04-26:
Derfor er jeg lidt ærgerlig over ministerens holdning, også fordi vi fra radikal side via nogle § 20-spørgsmål har forsøgt at holde ministeren fast på nogle af de egentlig meget positive toner om at holde skoler og kommuner fast på forpligtelsen i lov om undervisningsmiljø til at foretage vurderinger og bruge dem som et aktivt redskab i arbejdet på at udvikle skolen.
Stén Knuth (V), 2021-03-12:
Både sidste sommer og frem mod jul og nytår har vi jo politisk haft stort fokus på optag og på prøver, og det har været vigtigt for Venstre, at de unge skulle til den her prøve og have en hue, så vi kom den gamle kultur så nær som overhovedet muligt – så tæt, som det nu kan gøres – og gøre, som vi plejer, altså at få en god afslutning på et 3-årigt forløb.
Per Stig Møller (KF), 2009-11-25:
Jeg henstiller til, at de lytter endnu mere til os om Vestbredden, således at fredssporet, som Abbas står for, bliver begunstiget ved, at Israel letter tilværelsen meget mere for Vestbreddens folk, ellers tror man ikke blandt palæstinenserne på, at fredssporet er bedre end krigssporet.
Birthe Skaarup (DF), 2002-04-17:
Der er ingen tvivl om, at cigaretpakninger i fremtiden kommer til at se ganske anderledes ud. Til trods for det vil jeg da også have lov at sige, at så længe det er lovligt at fremstille tobaksvarer, er det op til den enkelte borger selv at vælge, at have den handlefrihed, om vedkommende vil ryge eller ej, med de konsekvenser, som det kan få for den enkelte ryger.
Steen Gade (SF), 2006-10-12:
Men jeg ser en mangel i, at man ikke tænker danske naturbeskyttelsesinitiativer sammen – jeg skal kigge på det lidt senere i min tale – for vi mangler handling, og hvis jeg skal give min karakteristik af de 5 år på det her område, så mener jeg faktisk, at det er 5 forsømte år.
Morten Messerschmidt (DF), 2020-12-17:
Der må jeg jo minde om det udlændingeudspil, som man udgav her den 5. februar 2018, der hedder »Retfærdig og realistisk«, hvor der altså står meget klart, at det helst skal ske sammen med øvrige EU-lande, men hvor jo altså »helst« ikke betyder, at hvis de ikke vil, skal det stå i vejen for, at vi gør det.
Pelle Dragsted (EL), 2024-11-27:
Nu har domstolen, som altså samler nogle af verdens mest anerkendte og dygtigste jurister, jo efterforsket det her spørgsmål gennem måneder, og det er på den baggrund og på baggrund af de undersøgelser, som bygger på et omfattende materiale, at de har rejst sigtelser mod henholdsvis Hamas' sidste overlevende leder for deres forfærdelige gerninger den 7. oktober og de her to ledende israelske ministre for deres ansvar for forbrydelser mod menneskeheden, som nok er en af de mest alvorlige forbrydelser, man kan begå.
Morten Messerschmidt (DF), 2024-11-12:
Hvordan kan fru Birgitte Vind afgøre, hvordan Mærsk, Novo, GN Store Nord, alle dem, som skaber de værdier, som fru Birgitte Vind og hendes socialistiske venner er så gode til at omfordele værdierne fra, skal sammensætte deres bestyrelser, hvis hun aldrig nogen sinde har prøvet noget, der bare var i nærheden af det?
Anders Samuelsen (LA), 2008-12-10:
Det, der har været det væsentlige for os, er, at vi har været med til at indgå en finanslovaftale, hvor man ikke bare har brugt penge på det ene og på det andet og på det tredje og på det fjerde og lagt stemmer til noget, hvor man kunne sige, at man bare ville ende med at opkræve endnu flere skatter.
Kirsten Jacobsen (FP), 1998-06-25:
Jeg kunne ikke have sagt og forklaret det bedre, end hr. Peter Duetoft, og det kan være, at erhvervsministeren efter hr. Peter Duetofts indlæg bedre forstår, hvad det var, jeg før sagde heropppefra: at man ikke har hørt efter de advarsler og indskærpelser, der er kommet.
Keld Albrechtsen (EL), 2003-04-22:
Så vil det blive betragtet og opfattet, desværre med rette, sådan, at nu ønsker Danmark i realiteten ikke længere nogen reform - måske nok i år, men ikke i realiteten. Det er det, ministeren risikerer, hvis ministeren nu sætter sig ned og ikke vil lave et udspil.
Yildiz Akdogan (S), 2011-04-06:
Mener ministeren, at det kunne være en god idé at nedsætte en valgdeltagelseskommission, som kan komme med forslag til, hvordan man øger valgdeltagelsen i Danmark, bl.a. i de områder, hvor valgdeltagelsen er væsentlig lavere end gennemsnittet, eksempelvis i bydelen Tingbjerg?
Carsten Bach (LA), 2018-01-23:
Derfor håber jeg også på, at det gør indtryk på ordføreren, når repræsentanter fra Energikommissionen jo netop påpeger, at nogle af de her øgede, konkrete målsætninger om udbygning af vedvarende energi i Danmark faktisk kan være farlige i forhold til den reelle indsats, vi skal gøre, og det forbillede, vi nu skal være for omverdenen, altså netop de store spillere – amerikanerne, kineserne og vores nabolande i EU.
Flemming Møller Mortensen (S), 2010-04-22:
Derfor vil jeg gerne spørge Venstres ordfører, om ordføreren har den samme holdning som mig, at den VVM, der er fremlagt, altså har nogle klare svagheder, fordi vi netop nu, hvor vi står og skal til at træffe en hurtig afgørelse – der er ingen, der ønsker at trække noget i langdrag – mangler en ekstra skål, når vi skal placere vores henholdsvis positive og negative lodder for det ene sted eller det andet.
Lene Espersen (KF), 2005-03-29:
Der nåede regeringen og Dansk Folkeparti for snart 2 år siden til den konklusion, at der ikke var tilstrækkelig mange betjente til rådighed til at løfte den opgave, det er at skabe tryghed i Danmark, og det er derfor, vi er i fuld gang med at uddanne betjente, som naturligvis også kom mer Ribe Politikreds og alle andre politikredse til gode, når de er færdiguddannede.
Yvonne Herløv Andersen (CD), 2000-10-11:
Spørgeren er af den opfattelse, at disse pladser er en afgørende forudsætning for, at Danmark kan leve op til FN's børnekonventions krav om, at børn/unge ikke frihedsberøves sammen med andre kriminelle, og mener i øvrigt med baggrund i, at ca. 50 unge sad til afsoning i almindelige fængsler og ca. 100 var varetægtsfængslet sammen med voksne kriminelle i kortere eller længere tid i 1998, at 53 sikrede pladser ikke vil være tilstrækkeligt.
Helge Adam Møller (KF), 2001-10-09:
Eller den sag, jeg indrømmer har gjort allermest indtryk på mig, ovre fra Odense for et halvt år siden: En 19- eller 20-årig mand uden kørekort stjæler en bil, han er sanseløst beruset, mere end tre gange grænsen, han kører med over 100 km/t. ind gennem Odense by, han kører over for tre gange rødt lys og ved det tredje eller fjerde røde lys tordner han ind i en anden 21-årig mand.
Kim Valentin (V), 2021-04-23:
Det er stenen i skoen i det her lovforslag, altså det forhold, at man nu regulerer på en måde, så det fremover vil være sådan, at en person, der køber en aktie igennem en investeringsforening – lad os sige en Novoaktie, der giver 100 kr. i udbytte, og hvor man jo så skal betale en udbytteskat, som sådan typisk er 27 kr. for en almindelig lille investor – kommer til at svare mere i skat end den person, som køber aktien direkte.
Martin Lidegaard (RV), 2016-02-02:
Og før vi får nogle mere præcise bud på det, er det meget svært at lave en EU-politik i det her Folketing, der er så bredt funderet, at den også kan rumme Dansk Folkeparti og Enhedslisten, som har meget travlt med at være imod, men lidt mindre travlt med at finde realistiske alternativer til, hvor det så er, vi skal hen med Europa og EU.
Nikolaj Villumsen (EL), 2019-02-07:
Altså, jeg tror ikke, at det er tilfældigt, at Panama er et skattely, og jeg tror, at de har været det med fuldstændig åbne øjne, men nu er det jo en gang sådan, at det er bedre at have en fugl i hånden end ti fugle på taget, og jeg synes egentlig lidt, at det er det, vi diskuterer i dag.
Lene Espersen (KF), 1999-04-27:
Det andet hovedpunkt, som er væsentligt at få fremhævet, er, at offentliggørelse af kontrolresultater ikke må være et mål i sig selv; det er også et svar til hr. Jørn Jespersen, der stillede mig et spørgsmål under sin ordførertale, som jeg ikke kunne gå herop og svare på.
Bodil Kornbek (KRF), 2003-03-27:
Men hvis Venstre har ret i deres argumentation, kunne man jo spørge, hvilket jeg faktisk også kommer ind på i beslutningsforslaget: Hvis lavere ydelser til personer på overførselsindkomst virkelig fører til, at man kommer i arbejde, hvorfor så ikke sætte ydelserne generelt ned på alle overførselsindkomster til personer, der er i stand til at arbejde?
Lene Espersen (KF), 2008-04-21:
Det er lidt mindre håndgribeligt end det at komme med et lovforslag, for problemerne er altså forskellige, om man bor på Nørrebro eller man bor i Thisted, og derfor vælger man også lokalt forskellige løsninger, men det, at man naturligvis skal have et stærkt forebyggende kriminalpræventivt arbejde, giver sig selv.
Kristian Thulesen Dahl (DF), 2001-04-18:
Men essensen i en diskussion som denne må vel være, om vi kan vælge kanaler, hvor der ikke er film, der bliver afbrudt af reklamer, og så vælge at betale til dem, altså f.eks. vælge, at jeg gerne vil betale særskilt til TV 2 og lade licenspengene gå til TV 2, fordi jeg mener, at det er godt, at de har nogle reklamer, men at de ligger i nogle blokke uden for de almindelige udsendelser, så jeg tilvælger TV 2, eller om det skal være kulturministeren, der på mine vegne har tilvalgt TV 2. Altså det er jo det, diskussionen går ud på
Thor Pedersen (V), 2005-09-06:
Det var lagt godt til rette, at der skulle være en afstemning om forfatningstraktaten, men det lå altså ikke inden for den danske regerings muM055S49805080KAJE.FM.FM Page 5080 Thursday, November 10, 2005 10:44 AM ligheder selv at bestemme, hvordan afstemningsmønsteret i sidste ende skulle blive.
Jeppe Kofod (S), 2005-06-02:
Jeg synes, det er værd at sige, at vi lever i en grotesk verden, når vi kan se, at vi på den ene side aldrig nogen sinde tidligere har været så velhavende, som vi er i dag, at den globale velstand bare i 1990'erne steg lige så meget som fra 1900 til 1990.
Karin Nødgaard (DF), 2007-05-08:
Jeg kan oplyse landets forældre om, hvad det er for en tidsplan, vi styrer efter, og det er en tidsplan, som går på, at der nu er en MTV-vurdering; Sundhedsstyrelsen arbejder videre med sagen bl.a. i dialog med WHO og en række andre lande; og så forventer vi, at vi i det meget tidlige efterår har en anbefaling.
Kristian Thulesen Dahl (DF), 2000-09-06:
Det kan altså ikke nytte noget, at hr. Claus Larsen-Jensen overhovedet ikke vil debattere det her, når professor i offentlig forvaltning Jørgen Grønnegaard Christensen siger, at vi ser, at regeringen i stigende grad bruger embedsapparatet til at producere propaganda til at markedsføre regeringens politik, og når vi i den ene hånd kan have sådan en lille terning her, som tvivlerne så kan slå med, hvis de skal finde ud af, hvad de vil stemme - det er selvfølgelig et forsøg på at få lokket folk hen til regeringens propagandapjecer i øvrigt - og vi i den anden hånd har den her fremtidens mønt. Som hr. Holger K. Nielsen også gør opmærksom på, er det noget, der burde være rent partimateriale, som fortæller ud fra et rent partiegoistisk synspunkt, hvorfor man mener, at man skal det ene eller det andet.
Mogens Nørgård Pedersen (KD), 2004-11-26:
Hvis der fra Dansk Skovforening er et meget, meget stærkt ønske om, at den del af skovbruget skal renses ud og ikke have del i kompensationsordningen, så må vi selvfølgelig underkaste det en nærmere analyse og se, om det rent lovteknisk kan lade sig gøre, og om det rent administrativt kan lade sig gøre, for det er jo forklaringen på det.
Mikkel Bjørn (DF), 2025-01-23:
Men det er bare der, jeg undrer mig over, at vi skal blive ved med at danse om den varme grød i stedet for at tage det værktøj i brug, som ville være det helt fornuftige værktøj her, nemlig at sige: Er du dømt til udvisning af Danmark, og nægter du at forlade landet, skal du ikke kunne færdes frit rundt i Danmark eller i lokalområdet i Bording eller Ikast-Brande Kommune, og så skal du sidde bag lås og slå.
Bertel Haarder (V), 2011-04-07:
Nu er det jo sådan, at den hidtidige aftale om konkurrenceudsættelse faktisk udløb med udgangen af sidste år, og derfor ved jeg ikke, om forslagsstillerne ønsker at pålægge regeringen at ændre på en aftale, som er udløbet, eller om forslagsstillerne ønsker at afskaffe en aftale, der endnu ikke er indgået.
Anne Baastrup (SF), 2009-03-24:
Det næste er jo, at vi også ved at tiltræde tillægsprotokollen viser omverdenen, at det her er vigtigt, at det er vigtigt for mennesker med handicap, at der er den her mulighed for, at komiteen kan arbejde, og at det er vigtigt for fortolkningen af handicapkonventionen, at der er en progressiv udvikling i, hvordan den her konvention skal bruges.
Charlotte Dyremose (KF), 2004-01-20:
Men vi ved jo desværre også, at sandheden er den, at hvis vi skal gøre tingene grundigt, hvis vi skal sikre os, at den nødvendige ekspertise har været inde over, jamen så er vi nødt til at sørge for, at vi også får nogle undersøgelser færdige, og det kan vi ikke få i løbet af det her udvalgsarbejde.
Nicolai Wammen (S), 2003-12-18:
Der siger vi: Nej, der har vi ikke ændret holdning, for vi opfatter ikke, at pengene dér går til bureaukrati, vi opfatter det sådan, at de går til det, de skal, nemlig brugerne, de mennesker, pengene er afsat for at hjælpe; de skal ikke ligge på et kontor.
Lene Espersen (KF), 2004-05-06:
Jeg vender mig så mod det andet beslutningsforslag, B 151, der går ud på at pålægge regeringen at fremsætte lovforslag om ændring af straffeloven, således at forældelsesfristen i sager om seksuelt misbrug eller udnyttelse af børn og unge ophæves.
Magnus Heunicke (S), 2021-10-15:
Den politiske aftale har jo så ikke forslag om midler til justeringer af ordningen, men det følger af aftalen, at der i forbindelse med lovforslagsprocessen kan blive foretaget mindre tekniske justeringer af ordningen, og vi har også nogle enkelte justeringer, som gør ordningen mere smidig og sikker, og som bl.a. gør det lettere for virksomheder at gennemføre ikkevæsentlige ændringer af produkter med medicinsk cannabis.
Morten Bødskov (S), 2008-03-12:
Jeg tror, at der er mange, der, når de har set resultatet af finanslovforhandlingen, er en smule skuffede, både når de ser, hvad regeringen har lovet med hensyn til lukkedage, hvad man har lovet på Venstres landsmøde om nye toiletter i skolegårde og alt muligt andet - 50 mia. kr. til mere velfærd.
Christian Juhl (EL), 2014-12-11:
« Gad vide, hvad der egentlig er sket hos De Konservative, siden hr. Per Stig Møller sagde det her med en klar melding om, at Abu Mazen, præsidenten for palæstinenserne, havde behov for opbakning, så den forhandlingsvenlige del af palæstinenserne havde Vestens opbakning.
Søren Kolstrup (EL), 2001-04-24:
Kan Socialdemokratiet finde det trygt, at de borgere, der kan beskytte sig mest, er de borgere, der har mod på at klikke sig ind på »Grøn information« og dér læse, at det og det og det octyl og den og den paraben er kræftfremkaldende, hvorimod de borgere, der ikke har kræfter til det, tilsyneladende ikke må få det at vide på produktet?
René Christensen (DF), 2012-01-18:
Jeg er da også sammen med den tidligere opposition, hvor ministerens partifælle også var med, gået på de tidligere ministre fra den tidligere regering og har sagt til dem: Nu må I kæmpe kampen dernede, nu er der et flertal i Folketinget, der vil noget andet end det, ministeren vil; nu må ministeren tage den kamp.
Victoria Velasquez (EL), 2025-05-08:
Det er at følge op på det, Stinus – undskyld, ordføreren, eller nej, det er han ikke – Stinus Lindgreen fra Radikale sagde , og det var, hvorvidt det vil påvirke danskernes lyst til at rejse ud i verden, at de ved, at de bliver stillet ringere, end hvis ikke de gør det.